ಮ್ಯಾಂಚೆಸ್ಟರ್‌ ಯುನೈಟೆಡ್‌ ಮಹಿಳಾ FCನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಬೆಂಬಲಿಗ ಮಹಿಳೆಯರ ಕ್ಲಬ್‌ ಎಂಬಂತೆ ೧೯೭೭ರಲ್ಲಿ ಸ್ಥಾಪಿಸಲಾಯಿತು. ೧೯೭೯ರಲ್ಲಿ ಅವರು ಮೂರು ಕೌಂಟಿಗಳ ಲೀಗ್‌ಗೆ ಸೇರಿದರು. ಕ್ಲಬ್‌ನ ಹೆಸರನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಮಹಿಳಾ FC ಎಂದು ಅಧಿಕೃತವಾಗಿ ಬದಲಿಸಿದಾಗ ೧೯೮೯ರಲ್ಲಿ ವಾಯುವ್ಯ ಮಹಿಳೆಯರ ಪ್ರಾದೇಶಿಕ ಫುಟ್‌ಬಾಲ್‌ ಲೀಗ್‌ನ ಸ್ಥಾಪಕ ಸದಸ್ಯರಾದರು. ಆದರೂ ಅವರ ಮೊದಲ ಲೀಗ್‌ನಲ್ಲಿ ಕೆಳಸ್ಥಾನಕ್ಕಿಳಿದರು. ಅದರ ನಂತರದ ಕ್ರೀಡಾಋತುವಿನಲ್ಲಿ ಅವರು ಮೇಲ್‌ಸ್ಥಾನವನ್ನು ಗಳಿಸಿದರು ಮತ್ತು ೧೯೯೫–೯೬ರಲ್ಲಿ ಲೀಗ್‌ ಪ್ರಶಸ್ತಿಯನ್ನು ಗೆದ್ದರು. ೧೯೯೮–೯೯ರ ಕ್ರೀಡಾಋತುವಿನಲ್ಲಿ ತಂಡವು ಉತ್ತರ ಒಕ್ಕೂಟಕ್ಕೆ ಸೇರಿದರು. ಆಗ ಅವರು FA ಮಹಿಳಾ ಪ್ರೀಮಿಯರ್‌ ಲೀಗ್‌ಗಿಂತ ಎರಡು ಹಂತ ಕೆಳಗಿದ್ದರು. ತಂಡವನ್ನು ೨೦೦೧–೦೨ರ ಕ್ರೀಡಾಋತುವಿನ ಪ್ರಾರಂಭದಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ FC ಬ್ಯಾನರ್‌ನಡಿಯಲ್ಲಿ ಕರೆತರಲಾಯಿತು. ಆದರೆ ಹಣಕಾಸು ಕಾರಣಗಳಿಗೆ ೨೦೦೪–೦೫ ಕ್ರೀಡಾಋತು ಪ್ರಾರಂಭವಾಗುವ ಮೊದಲು ವಿವಾದಾತ್ಮಕವಾಗಿ ಸಂಬಂಧವನ್ನು ಕಡಿದುಕೊಂಡಿತು. ಮ್ಯಾಂಚೆಸ್ಟರ್‌ ಯುನೈಟೆಡ್‌ ಮಾಡಿದ ಲಾಭದ ಕಾರಣದಿಂದಾಗಿ ಈ ನಿರ್ಧಾರವು ಗಮನಾರ್ಹ ಟೀಕೆಗಳನ್ನು ಭರಿಸಬೇಕಾಯಿತು ಮತ್ತು ನಿರ್ಧಾರವನ್ನು ಆಟಗಾರರಿಗೆ ತಿಳಿಸುವ ಮೊದಲೇ ತಂಡಗಳ ಎಲ್ಲಾ ಲೀಗ್ ಪಂದ್ಯಗಳನ್ನು ರದ್ದುಗೊಳಿಸಲಾಗಿತ್ತು. ಆದರೂ ಕ್ಲಬ್‌ ಈಗಲೂ ೧೬ಕ್ಕಿಂತ ಕಡಿಮೆ ವಯಸ್ಸಿನ ಹುಡುಗಿಯರಿಗೆ ತರಬೇತಿ ನೀಡುವುದರ ಮೂಲಕ ಹುಡುಗಿಯರ ಫುಟ್‌ಬಾಲ್‌ನಲ್ಲಿ ಭಾಗಿಯಾಗಿದೆ.


ಕ್ರೀಡಾಂಗಣ
ಮೀಸಲು ಮತ್ತು ಶೈಕ್ಷಣಿಕ
ಮಹಿಳಾ ತಂಡ
ಪ್ರಥಮ-ತಂಡದ ಪಡೆ